
Komiteng Rehiyunal sa Partido sa Isla sa Negros 
Disyembre 26, 2023 


ANG KOMITENG REHIYUNAL SA PARTIDO sa Isla 
sa Negros (KRPIN) nagpahalipay sa tanang mga 
kadre ug sakop sa Partido sa Isla, tanang mga Pu- 
lang kumander ug manggugubat sa lima ka larangang 
gerilya ilawom sa Apolinario Gatmaitan Command- 
New People's Army Negros Island Regional Oper- 
ational Command (AGC-NPA), mga alyadong pwersa 
sa National Democratic Front (NDF)-Negros ug sa 
tibuok katawhang gilupigan ug gipahimuslan sa 
isla sa higayon sa ika-55 nga kasumaran sa subling 
pagkatukod sa Communist Party of the Philippines 
(CPP) sa ilang maisogong pagsalmot ug pagtampo 
sa kinabuhi'g kamatayong pakig-away aron mapa- 
ngibabawan ang kontra-rebolusyonaryong kampanya 
sa inutil ug korap nga rehimeng US-Marcos Jr ni- 
ining tuiga. 


GINAUBAYAN SANG MARXISMO-LENINISMO-MAOISMO 


PAHAYAGAN SANG PARTIDO KOMUNISTA SANG PILIPINAS % ISLA SANG NEGROS 

Hul-os namong gibayaw ang among tuong kumo 
timaan sa mapula ug militanteng pagsaludo sa 
tanang mga rebolusyonaryong martir ug bayani nga 
mihalad sa ilang bililhong kinabuhi aron mapatuman 
ang mga tahas sa rebolusyon nga mihatag og 
dugang kahulogan sa atong makasaysayanong 
pagsaulog karon, hilabina ang namartir nga sek- 
retaryo sa KRPIN nga si Rogelio Posadas (Ka 
Cocoy). Maisogong gi-atubang sa atong mga re- 
bolusyonaryong martir ug bayani ang pasistang 
kaaway nga walay pagbuhi sa ilang mga prinsipyo 
ug sinumpaan sa Partido bisan pa sa katapusang 
pitik sa ilang mga pulso. Gipasidunggan usab kanato 
ang mga rebolusyonaryong masa nga nagbuhis sa 
ilang kinabuhi sa pagpasulong sa demokratikong 
rebolusyon sa katawhan ug armadong pakigbisog. 

Gisaulog nato ang ika-55 nga 
anibersaryo sa Partido nga puno 
sa rebolusyonaryong optimismo 
tungod sa atong mga na-ani nga 
kadaugan sa nataran sa ideolo- 
hiya, pulitika ug organisasyon 
bisan sa mga unos nga atong gi- 


.......c. 


atubang niining tuiga. Kadungan 
usab niini ang pagtipon sa atong 
mga kahuyangan ug kasaypanang 
makuhaan og mga bulawanong 
pagtulun-an nga mosilbing iwag 
sa pagpaasdang sa malanatong 
gubat sa katawhan sa mas taas 

nga ang-ang. Pursigido kitang ipa- 
tuman ang mga rebolusyonaryong 
gimbuhaton, dugang nga pangi- 
babawan ang mga kahuyangan, 
ug maisogon ug militanteng atu- 
bangon ang mas dagkung mga 
hagit sa mosunod nga panahon. 


I. Puno sa kayugot ang katawhang Negrosanon 


sa rehimeng US-Marcos II 


PADAYONG MIKUNHOD ANG 
SISTEMANG ALANG-ALANG pyu- 
dal ug alang-alang kolonyal sa 
paghari sa ilehitimong rehimeng 
US-Marcos II. Si Ferdinand Marcos 
Jr, susama sa iyang amahang 
diktadur, ang hul-os nga papet sa 
imperyalismong US. Tin-aw kini 
diha sa bug-os nga pagpatuman 
sa mga gipahamtang sa US nga 
mga neoliberal nga palisiya sa 
pribatisasyon, deregulasyon ug 
liberalisasyon. Gani, may plano na 
usab ang nagkumboyang Marcos- 
Romualdez nga iduso ang pagbag- 
o sa batakang balaod sa nasud 
aron dugang i-abli ang atong eko- 
nomiya sa langyaw'ng interes. 

Gisakmit usab sa US ang his- 
gutanan sa pagdepensa sa sobe- 
ranya sa Pilipinas diha sa West 
Philippine Sea aron pig-uton ang 
China nga kaaway'ng imperya- 
listang nasud niini. Gipaspasan ang 
paglutos sa CPP-NPA-NDFP aron 
magamit ang reaksyonaryong ar- 
madong pwersa para sa mihait 
nga inter-imperyalistang kaguli- 
yang. Apan, nahibaw-an sa US nga 
nakulit na sa kasaysayan nga ang 
paghait sa imperyalistang panag- 
bangi mao ang tambok nga kundis- 
yon nga momugna sa pagpanum- 
balik sa proletaryadong rebolusyon 
sa tibuok kalibutan. 

Ang pagsiak sa alyansa sa 
mga Marcos ug Duterte mugna 
usab sa away sa ilang mga im- 
peryalistang amo. Ang pagsalikway 
ni Marcos sa mga proyekto sa 


China nga ang mga Duterte ang 
may dakung kikbak, sa aktwal 
pabor usab sa mga tigpamuhunan 
sa US ug mga kakumboya niining 
nasud sama sa Japan ug Australia. 
Aduna usab internal nga indiganay 
sa duha ka pundok sa pagkamkam 
sa bahandi ug gahum. Isig mani- 
obra sa pulitika sama sa pagpa- 
sulod sa International Criminal 
Court kalabot sa drug war ni 
Duterte ug paglihok para sa de- 
istabilisasyon sa administrasyong 
Marcos, hilabina nga naghilapit 
ang eleksyong 2025. 

Nasalamin sa isla sa Negros 
ang alang-alang pyudal ug alang- 
alang kolonyal nga sistema sa 
Pilipinas. Nagpabiling atrasado 
ang ekonomiya nga nagsalig sa 
monocrop nga industriya sa kala- 
may. Ang sobra 330,000 ka mga 
mamumuo sa katubhan sa Negros, 
lakip na ang dul-an sa 5,000 ka 
mga sakada gikan sa ubang pro- 
binsya, mao ang organisado sa 
produksyon sa tubo apan nag- 
gamit pa gihapon sa ispading, 
guna, karabaw ug uban pang mga 
atrasadong kagamitan. Kung adu- 
na may mga katubhan nga miga- 
mit sa traktora ug uban pang 
mekanisadong kagamitan, pipila 
lamang kini ug dili mekanisado 
ang tibuok nga proseso sa produks- 
yon. Kadaghanan sa mga mamu- 
muo sa katubhan ang nahigot sa 
malupigong sistemang pakyaw, 
tuman ka mubong suholan, walay 
benepisyo, mapig-utong kahim- 


tang sa pagtrabaho, ug kontrak- 
twalisasyon. Sa mga sentrales sa 
Negros, ang gibana-banang 15,000 
ka mga mamumuo (62.5% sa ti- 
buok nasud) nag-antus usab sa 
mubong suholan. Kasagaran kanila 
mga kontraktwal ug walay be- 
nepisyo. 

Ang lapad nga mga asyenda 
nga sobra sa 220,000 ka ektarya 
sa tibuok isla ug 13 ka mga 
sentrales ang gikuptan sa mga 

Mapasalamaton ang Ang Paghimakas 
sa mga kontribusyon nga naghimong 
madaugon niini nga isyu. Sa 
pagpalambo sa atong Ang Paghimakas, 
giawhag ang tanang tigbasa nga 
padayong mo-amot og mga balita, 
piktyur, istorya ug uban pang sinulat. 
Mangayo sab kami sa inyong mga 
suhestyon ug komentaryo unsaon pa 
gyud pagpalambo ang atong 
bantalaan. 

dagkung kumprador sama sa 
mga pamilyang Tan, Chan, Lopez 
ug Gokongwei kakunsabo ang mga 
daang asyenderong pamilyang 
mga Lacson, Marañon, Ledesma, 
Zayco, Peña, Alvarez, Tevez ug 
uban pa. Sila usab sa gihapon 
ang mga dagkung tigpamatigayon 
nga nagbaligya og kalamay pa- 
ingon sa lokal nga merkado ug 
para sa eksport. Miapil usab sila 
sa aryendo ug usura aron dugang 
ma-ilog ang yuta sa mga mag- 
uuma. Sila ang dul-an sa 15% sa 
mga nagproduksyon sa tubo, apan 
gimonopolyo nila ang 61% sa yuta 
nga gitamnan og tubo. Buot ipa- 
sabot, ang tibuok industriya sa 
kalamay anaa sa kamot sa mga 
dagkung kumprador burgesya ug 
burukrata-agalong yutaan. 
Sukwahi sa mga gagmay'ng 
planter (ang mga nanag-iya og 
lima ka ektarya o mas mubo pa) 
nga sobra 85%, apang 39% lang 
sa kayutaan ang ilang gipanag- 
iya. Ang mga gagmay'ng planter 
ang nabug-atan sa nagtaas nga 


presyo sa gasolina ug abono 
gawas pa sa karong panahon sa 
El Niño diha sa ilang pagpang- 
limbasog nga makabawi sa ilang 
pagtanom og tubo. 

Mugna sa neoliberal nga 
palisiyang liberalisasyon sa ag- 
rikultura, partikular sa kalamay, 
ang pagbaha sa imported nga 
kalamay sa nasud nga mingresulta 
sa grabeng krisis sa industriya sa 
kalamay. Bisan kung nagreklamo 
ang mga dagkung planter nga 
nabangkarote sa karon nga ka- 
himtang, sa aktwal, nius-os lang 
ang daku-daku nila kita. Ang tinuod 
nga apektado mao ang gagmay'ng 
planter nga nalubong sa utang 
tugod sa kamahal sa produksyon. 
Kadaghanan sa mga gagmay'ng 
planter ang nabangkarote, nawag- 
tangan sa ilang yuta ug nahimong 
mga mamumuo-sa-kampo. Ming- 
mubo usab ang ilang estado sa 
panginabuhian tungod nahigot sila 
sa dagkung utang, aryendo, prenda 
ug uban pang mga alang-alang 
pyudal nga pamaagi sa pagpahi- 

mulos. Mas grabe pa ang sitwasyon 
sa mamumuo-sa-katubhan, sa ila- 
ha gibawi ang kapildihan sa mga 
asyendero pinaagi sa grabeng 
pagpamubo sa suholan, walay be- 
nepisyo ug patay-patay'ng pag- 
trabaho, ug tuman ka taas nga 
presyo sa mga palaliton. 

Tungod sa krisis sa kalamay, 
ang mga dagkung agalong yutaan 
mipatuman sa “land use conver- 
sion” (gikumbirter ang mga katub- 
han paingon sa pangkomersyal nga 
gamit, mga solar farms, real es- 
tate, eko-turismo, ug uban pa), 
“crop conversion” (imbes nga tubo, 
motanom og mga tanom nga 
gidemanda sa pangkalibutanong 
kapitalistang merkado sama sa 
kape, cacao, saging, palm oil ug 
uban pa) samtang nagpadayon 
sa pagpuga og ganansya sa in- 
dustriya sa kalamay. 

Walay kabusgan ang mga 
dagkung kumprador ug agalong 
yutaan sa pagkamkam sa kayu- 
taan sa isla sa Negros kakun- 
sabo ang mga lokal nga pulitiko 
ug mga ahensya sa reaksyonar- 
yong gobyerno. Sa Negros Oc- 
cidental, sumala sa datus sa 
reaksyonaryong gobyerno, adunay 
kinatibuk-ang 235, 725 ka ektarya 
nga angayang i-apud-apod sa 
peke nga reporma sa yuta. Sa 
pagkakaron, aduna pay 30,311 
nga wala giapod-apod. Sa unang 
pagtan-aw, gamay na lang ang 
porsyento sa wala na-apud apod, 
apan sa luyo niini, wala na sa 
kamot sa mga Agrarian Reform 
Beneficiary (ARB) ang yuta. Kani- 
adto pa lang 2013 sa Negros 
Occidental, 7096 sa kayutaan sa 
mga ARBs nabalik na sa kontrol 
sa agalong yutaan. 

Gipasamot pa kining sitwas- 
yon sa pagpatuman sa Depart- 
ment of Agrarian Reform (DAR) 
sa programa nga gipaluyohan sa 
World Bank nga Support to 
Parcelization of Land for Indi- 
vidual Titling (SPLIT) program, 
ug New Agrarian Emancipation 
Act nga nagtumong sa pagpadali 


sa pagpang-ilog sa yuta sa mga 
mag-uuma. Dugang pa nga pama- 
agi sa pagkamkam sa yuta ang 
National Greening Program (NGP), 
Integrated Forest Management 
Agreement (IFMA) ug Socialized 
Industrial Forest Management 
Agreement (SIFMA) ilawom sa 
Department of Environment and 
Natural Resources (DENR). 

Niining tuiga, gi-anunsyo sa 
pamilyang Consunji, ika-walong 
pinaka-adunahan sa nasud, ang 
pagpamuhunan sa ilang kumpaniya 
sa plantasyon sa palm oil sa 
Candoni, Negros Occidental nga 
naglangkob sa 6,000 ka ektarya 
sa kayutaan pinaagi sa pag- 
kombertir sa lasang paingon sa 
komersyal nga plantasyon ila- 
wom sa IFMA. Samtang, sa mga 
lungsod sa Santa Catalina, Siaton 
ug Basay sa Negros Oriental 
nagsulod usab ang Midan Cor- 
poration, usa ka Koreano nga 
kompaniya, nga naghimo og mine- 
ral exploration sa nahisgutang 
lungsod. 

Sa ilawom niining kahimtang 
sa isla sa Negros, nadaut ang 
mga mag-uuma sa kahumayan, 
koprasan, sagingan ug uban pang 
pananom. Migrabe pa ang pyudal 


ug alang-alang pyudal nga pag- 
pahimulos sa kabanikanhan nga 
mipalanat sa gitawag nga tigkiriwi 
sa tibuok tuig. Ang kagutom, 
kawad-on sa trabaho ug mubong 
suholan miduso sa mga mag-uuma 
ug mga mamumuo-sa-umahan nga 
mipaingon sa kasyudaran para 
mangita'g trabaho. Apan, walay 
tupong nga krisis ang ilang nada- 
ngatan sa syudad. 

Tungod sa kagustohan sa 
imperyalismong US nga sakmiton 
ang tanang bahin sa nasud para 
sa iyang interes, gipatuman ang 
mga proyekto sama sa reklamas- 
yon sa kabaybayonan sa Negros 
para diri ipahimutang ang mga 
pantalan, ang mga dakung building 
nga mo-akomodar sa mga opisina 
ug uban pang panginahanglan 
sa mga langyaw, ug mga mall ug 
deparment stores nga han-ukanan 
sa mga sarplas nga produkto sa 
mga kapitalistang nasud sama sa 
US, China ug Japan. Diri man 
ipahimutang ang mga kumpaniya 
sa Business Process Outsourcing 
(BPO) nga usa usab ka tipo sa 
pagpahimulos sa mga petiburgesya 
sa syudad. Sa Negros Occidental, 
gipangunahan ni Mayor Albee 
Benitez ang planong himuong 


“Super City” ang syudad sa Ba- 
colod nga molakip sa halos 2,000 
ka ektaryang reklamasyon sa bay- 
bayon. Ingon man ang proyekto 
ni Mayor Felipe Remollo nga 
“Smart City” reclamation ug Pan- 
tawan 2 ug 3 nga reklamasyon 
sa Dumaguete City nga moabot 
sa sobra 700 ka ektarya. 

Anaa usab ang pagsulod sa 
ubang mga dagkung negosyante 
diri sa Negros para sa pribati- 
sasyon sa tubig ug kuryente sama 
sa kumpaniya sa mga Villar, Razon 
ug Aboitiz. Sa pagkakaron, pribado 
ang serbisyo sa tubig sa Bacolod 
City, Himamaylan City ug Cadiz 
City sa Negros Occidental ilawom 
sa Primewater sa pamilyang Villar. 
Ang Central Negros Electirc Co- 
operative (CENECO) napribatisa 
usab ilawom sa pamilyang Razon 
pinaagi sa ilang kumpaniyang More 
Power. Imposisyon usab sa World 
Bank ang Jeepney Moderniza- 
tion Program nga gipatuman sa 
rehimeng US-Marcos. Mo-apekto 
kini sa mga drayber ug gagmay'ng 
opereytor sa tibuok nasud, lakip 
na diri sa Negros. 

Ang rekurso sa tubig sa Negros 
Occidental nabutang usab sa 
peligro sa Bulk Water Project o 

mas tukmang tawgong mega dam 
project ni Gob. Eugenio Lacson 
sa Malugo River ug Imbang River 
sa norteng bahin sa Negros, 
kakunsabo ang US Agency for 
International Development (US- 
AID) ug Asian Development Bank 
(ADB) nga pundohan usab sa mga 
dagkung kumprador sama sa 
mga Aboitiz. Inay nga masulbad 
ang krisis sa tubig, mas mosamot 
pa ang epekto niining proyekto 
sa kinaiyahan ug sa panginabuhan 
sa katawhan sama sa mga mega 
dam project nga ginpatuman sa 
ubang bahin sa nasud. 

Tuman kakabus, kagutom, 
kawad-on sa trabaho, murag uli- 
pong sitwasyon sa pamuo, demo- 
lisyon, baha, kakulang sa serbis- 
yong katilingbanon sama sa edu- 
kasyon ug kahimsog, ug daghan 
pa ang gi-antus karon sa kataw- 
hang Negrosanon. Sumala mismo 
sa datus sa reaksyonaryong gob- 
yerno, dul-an sa 25% (o usa sa 
kada upat ka pamilya) sa sobra 
4.6 ka milyong Negrosanon ang 
labing kabus nga pamilya sa isla 
niining tuiga. Apektado usab ang 
mga kabatan-onang Negrosanon. 
Dul-an sa 6.94% o 23, 435 ka 
estudyante ang wala nakapadayon 
sa pagtungha niining tuiga sa 
Negros Occidental. Sa Bacolod 
City, sobra sa 11,000 usab ang 
na-iban sa mga nag-enrol. 

Gigamit sa mga dagkung 
kumprador ug burukrata-agalong 
yutaan ang ilang instrumento sa 
pasismo diri sa isla nga mao ang 
Armed Forces of the Philippines 
3rd Infantry Division (AFP-3rd ID), 
Philippine National Police (PNP) 
ug National Task Force (NTF)-EI- 
cac aron ipatuman ang de facto 
martial law. Gipatuman niini nga 
may impunidad ang mga focused 
military operation ug Retooled 
Community Support Program 
(RCSP) nga pasistang legasiya 
usab sa US-Duterte nga rehi- 
men. Nakaposisyon karon ang 
pito ka ba-talyon sa Philippine 
Army ilawom sa 302nd kag 


303rd Brigade ug tulo ka batal- 
yon sa ispesyal nga pwersa sa 
PNP (Special Action Force, Re- 
gional Mobile Force ug Regional 
Public Safety) sa tibuok isla nga 
nagsabwag og kadaut ug kalis- 
ang hilabina sa mga komunidad sa 
mga mangunguma ug mamumuo- 
sa-umahan sa kabanikanhan. 

Pila ka pilo nga kagrabehon 
ang gi-antus sa mga masang 
Negrosanon karon itandi sa 
nilabay. Taliwala sa ekonomikan- 
hong krisis, migrabe usab ang 
mga pagpanglapas sa tawhanong 
katungod. Nahimong kaylap ang 
pagpangsalbeyds, mga masaker 
ug pagpangdagit sa tibuok isla, 
hilabina sa kabanikanhan. Ilawom 
sa rehimeng Marcos Jr, dul-an sa 
600 (345 ang nahitabo niining 
tuiga) ang mga kaso sa pagpang- 
abuso sa mga reaksyonaryong 
pwersa sa estado sa tawhanong 
katungod sa isla nga milakip sa 
dul-an 40,000 ka katawhan kung 
sa diin, sobra sa 300 ang mga 
menor-de-edad. Kuyanap ang iligal 
nga pag-aresto ug pagdetine, 
tortyur, pagpanghulga, pagpang- 
ransak ug pagpangawat, pag- 

pamomba ug uban pang mga 
kalapasan nga walay kaluoy'ng 
gihimo sa pasistang militar, ka- 
pulisan ug ilang mga pwersang 
paramilitar. 

Walay hunong usab ang pag- 
pamakak ug pagpanglingla sa 
AFP/PNP/NTF-Elcac. Ilang gipu- 
gos ang panaysayong nagmadi- 
naugon ang ilang kontra-insur- 
hensyang kampanya sa Negros 
pinaagi sa mga peke ug pugos 
nga mga pagpasurender sa mga 
mag-uuma ug mamumuo-sa-uma- 
han, pagpangangkon sa mga 
“armadong engkwentro” bisan 
sa reyalidad mga takuban kini sa 
ilang mga krimen batok sa ka- 
tawhan sama sa mga masaker, 
ug mga pagpanghambog nga “para 
sa katawhan” sa ilang walay kapus- 
lanang Barangay Development 
Program (BDP). Pinaka-ulahing 
pagpanglingla ug panghambog sa 
rehimeng Marcos Jr ang bogus 
nga proklamasyong amnestiya nga 
ang tumong mao ang pagpakalma 
sa pagbatok sa katawhan. Ang 
BDP, Enhanced Comprehensive 
Local Integration Program (E- 
CLIP), ug mga badyet para sa 


Illawom sa rehimeng Marcos Jr, 
dul-an sa 600 (345 ang nahitabo 
niining tuiga) ang mga kaso sa 
pagpang-abuso sa mga 
reaksyonaryong pwersa sa estado 
sa tawhanong katungod 

sa isla nga milakip sa 

dul-an 40,000 ka katawhan 
kung sa diin, sobra sa 300 


ang mga menor-de-edad. 


NTF-Elcac sa mga lokal nga 
gobyerno ug ahensya ang nahi- 
mong gatasan sa mga korap nga 
heneral ug burukrata sa isla. 
Maong sa luyo sa pagpangham- 
bog nga “napukan” ug “mihuyang” 
na ang NPA sa isla, walay hunong 
ang AFP/PNP/NTF-Elcac sa pag- 
bubo og pondo sa kontra-insur- 
hensyang kampanya. 

Ang nagkagrabe nga kontra- 
diksyon tali sa Marcos ug Duterte 
nga pundok, mitandog usab sa 
lokal nga pulitika. Gisapupo karon 
ni Gob. Lacson sa Negros Occi- 
dental ug ni Gob. Manuel Sagar- 
barria sa Negros Oriental, ang 
mipuli sa gipatay nga si Gob. 
Roel Degamo, ang pagpasaka sa 
balaud nga motukod sa Negros 
Island Region (NIR) aron ilang 


maangkon ang gahum sa pu- 
litika ug Tmamonopolyo ang 
nahibiling natural nga bahandi 
sa isla. Nagkakusog usab ang 
impluwensya sa mga Bentiez sa 
Bacolod City ug norteng bahin 
sa isla. Diha sa panagbangi sa 
pulitika tali ni Gob. Degamo ug 
managsuong kanhing Gob. Pryde 
Henry Tevez ug kanhing Congress- 
man Arnie Tevez, gipatay ang 
gobernador ug naangin ang siyam 
ka inosenteng lumulupyo niad- 
tong Marso. Gisakmit usab sa 
AFP/PNP/NTF-Elcac ang nahitabo 
ni Degamo aron mahataga'g rason 
ang dugang militarisasyon sa ti- 
buck isla. 

Ang nagtunhay'ng sitwasyon 
ang nagpabukal sa bulkang sosyal 
sa isla sa Negros. Puno sa kayugot 

ang katawhang Negrosanon sa 
karong sitwasyon sa ilang kinabuhi. 
Ang ligal nga demokratikong ka- 
lihukan nagpasulong sa interes 
ug kaayuhan sa mga mamumuo, 
mag-uuma, alang-alang proletar- 
yado ug mga petiburgesya sa kas- 
yudaran. Daghan sa mga apek- 
tadong hut-ong ug sektor ang 
gustong mosalmot sa armadong 
pakigbisog sa kabanikanhan ug 
misuporta sa demokratikong re- 
bolusyon sa katawhan. Ang mga 
mag-uuma ug mamumuo-sa-uma- 
han ang dinaghang misalmot ug 
misuporta sa NPA ug sa rebolus- 
yonaryong kahilukan. Sila ang na- 
ngunang tinubdan sa mga Pulang 
manggugubat nga pangulohan sa 
Partido para sa pagpasulong sa 
gubat sa katawhan. 

IL. Pagpangulo sa Partido sa kinabuhi’ g kamatayong 


pakigbisog batok sa imperyalismo, pyudalismo ug 


burukrata kapitalismo sa isla sa Negros 


LIMA NA KA TUIG SUKAD nga 
gipahamtang ang Memorandum 
Order (MO) 32 sa mga isla sa 
Negros ug Samar, ug Bicol region. 
Sa dagan sa mga katuigan kung 
asa gidun-an ang Negros sa 
kontra-rebolusyon, nakaangkon 
ang rebolusyonaryong pwersa sa 
tibuok isla og mga positibo ug 
negatibong pagtulun-an nga anga- 
yang kuptan aron mapangiba- 
bawan ang gipakusog nga atake 
sa kaaway ug mapa-asdang ang 
demokratikong rebolusyon sa ka- 
tawhan pinaagi sa malanatong 
gubat sa katawhan sa mas taas 
nga ang-ang. 

Niining tuiga, nangulo ug ku- 
yog ang Partido sa rebolusyonar- 
yong pwersa sa isla ug sa mga 
masang Negrosanon sa kinabuhi'g 
kamatayong pag-atubang sa im- 
peryalismo, pyudalismo ug buruk- 
rata kapitalismo. Apan, adunay 
mga kahuyangaon sa gimbuhatong 
pang-ideolohiya, pangpulitika ug 
pang-organisasyon nga nakabara 
sa mga pagsulong ug kinahanglang 
determinadong sulbaron ug tul- 
iron. Importanteng ilhon kanato 
ang mga kadaugan ug kasaypanan 
sa miaging tuig ug sa nag-una 
pang katuigan. Pinaagi lamang sa 
paglambo nga nagsandig sa mga 
nakab-ot nga kadaugan ug pag- 
pangibabaw sa atong mga kasay- 
panan ug kahuyangan kita maka- 
tikang paingon sa walay tupong 
nga ang-ang sa pang-Partidong 
gimbuhaton. 

Niining tuiga, padayon kitang 
mopanday sa ideolohiya sa giya 
sa Marxismo-Leninismo-Maoismo 
(MLM). Anaa ang KRPIN sa pro- 
seso sa pagsumada sa nilabay'ng 
lima ka tuig nga sumpay sa 22 
ka tuig nga sumada sa rebolusyo- 
naryong kasinatian sa isla sa 
Negros. Kabahin kini sa nasud- 


nong panawagan sa paglunsad 
og kalihukang pagtul-id para ma- 
sulbad ang mga nakababag sa 
paglambo ug dugang pagsulong 
sa nasudnon-demokratikong re- 
bolusyon sa nilabay'ng pila ka tuig. 
Daghan pang mga leksyon ug 
esensya sa nag-unang sumada 
sa KRPIN nga dili pa hingpit 
nasabtan ug napraktika sa mga 
kadre ug sakop sa Partido. Diri 
kita nalansang ug gikinahanglang 
seryoso nga maningkamot para 
malingkawas sa mga kadena nga 
mibitad kanato paatras. 

Taliwala sa sustenidong mga 
focused military operation sa 
kaaway'ng pwersa sa tanang 
larangang gerilya, napatigayon 
ang pagkonsolida sa Partido sa 
usa ka ang-ang). Human ang 
mga madinaugong paghatag sa 
Abanteng Kurso sa Partido (AKP) 
niadtong 2022, mamugnaon usab 
nga gilunsad sa tulo ka larangan 
ang pagtuon sa Batakang Kurso 
sa Partido (BKP) samtang may 
duha ka larangan nga nakahatag 
sa Intermedyang Kurso sa Partido 
(IKP). Padayon sa gihapon ang 
mga pang-Partido nga pagtuon 
partikular sa Rebolusyon, ang 
politikal nga dyornal sa Partido. 
May pipila man nga nakatuon sa 
mga sinulat militar nila Mao 
Zedong, Zhu De ug Vo Nguyen 
Giap. 

Positibo ang paghatag sa tulo 
ka lebel nga edukasyon sa Partido 
ug uban pang pang-Partido nga 
pagtuon, apan kabus ang nakab- 
ot nga pagsabot sa kahimtang ka- 
ron sa isla tungod adunay pagku- 
lang sa pagpalawom sa daghang 
natigom nga mga datus. Nag- 
kahulogan kini nga kulang ang 
pag-aplikar sa teorya paingon sa 
praktika ug pagpataas niini sa 
mas taas nga ang-ang sa teorya 


ug praktika. 

Sa karong panahon, labaw 
nga gikinahanglang madasigon sa 
pagbasa sa ekonomikanhun ug 
pangpulitikal nga kahimtang sa 
paspas nga paglambo sa sit- 
wasyon ilabina sa sunod-sunod 
nga pagpatuman sa neoliberal nga 
programa sa isla. Kung mohinay 
kita, dili epektibong mapangulohan 
ug magiyahan ang mga pakig- 
away sa mga masa. Usa kini sa 
mga rason nga anaa apan luya 
ug katag-katag ang mga masang 
pakigbisog sa kabanikanhan man 
o sa kasyudaran, kontra-pyudal 
nga pakigbisog ilabina sa ang- 
ang sa baryo paingon sa rehiyunal 
nga kampanya, pagpatuman sa 
minimum nga reporma sa yuta, 
ug uban pa. Gani, adunay kalis- 
danan sa paglunsad og mga 
pakigbisog para sa makabuhing 
suholan ug benepisyo sa mga 
mamumuo ug 'mamumuo-sa- 
umahan partikular sa gambalay 
sa monocrop nga ekonomiya sa 
kalamay sa Negros. Murag na- 
ngapkap kita sa kangitngit sa 
paglunsad og mga kampanyang 
masa tungod kabos ang gimbu- 
hatong Katilingbanong Pakisusi 
ug Pagtuki sa Hut-ong (KPPH) o 
SICA. Wala nagamit ang tibuok 
nga makayang kusog sa rebolu- 
syonaryong baseng masa para 
sa pagkonsolida sa rebolusyonar- 
yong gahum ug dugang pag- 
palapad. Sa laing pagka-istorya, 
luag usab ang pagkupot sa linyang 
masa. 

Ang milanat nga suhetibismo 
sa dagway sa empirisismo maoy 
nangunang kahuyangan sa ideo- 
lohiya sa KRPIN ug ginsakpan 
niini. Nagtuhay pa gihapon ang 
mekanikal ug empirisistang pama- 
agi sa pagtuon ug pagsulbaad sa 
mga problema. Bisan pa man, 


.e.e..e..e..o..o..eo..eo..eo..o...............ce 


naningkamot ang Partido sa Neg- 
ros nga mapatuman ang iyang 
papel sa pagpangulo sa rebolusyon 
sa isla aron makatampo sa nasud- 
nong paningkamot sa pagpasu- 
long hangtud makab-ot ang hing- 
pit nga kadaugan. 

Taliwala sa peke nga dedlayn 
sa kaaway nga dugmokon ang 
rebolusyonaryong kalihukan sa 
isla hilabina ang armadong hina- 
giban sa Partido nga mao ang NPA, 
padayong nagtunhay ang rebo- 
lusyon sa Negros ug gipanguna- 
han sa gihapon sa NPA ang in- 
tegradong gimbuhaton sa gubat 
sa katawhan nga mao ang pag- 
lunsad sa armadong pakigbisog, 
pagpatuman sa rebolusyong ag- 
raryo ug pagtukod og baseng 
masa. 

Imbes nga lutoson ang NPA, 
gilunsad sa AFP/PNP/NTF-Elcac 
ang dautang atake sa mga komu- 
nidad sa mag-uuma ug gihimo 
ang daghang mga paglapas sa 
internasyunal nga maki-taw- 
hanong balaud ug sa Compre- 


........ 


hensive Agreement on Respect 
for Human Rights and Interna- 
tional Humanitarian Law (CAR- 
HRIHL). Niining tuiga, 28 ka 
mga mag-uuma ug 11 ka hors de 
combat nga mga Pulang mang- 
gugubat ang tinalawang gipatay 
sa mga pasistang pwersa sa reak- 
syonaryong estado. Nahimong 
kaylap ang pagpangdagit kung 
asa kutob karon “missing” pa 
sila Lyngrace Marturillas, Denald 
Mialen, Rene delos Santos ug 
Deah Lopez. Nabantog ang maka- 
lilisang nga pagpatay sa 94th IB 
sa pamilyang Fausto nga mikutlo 
sa kinabuhi sa magtiayong mag- 
uuma ug duha nila ka menor de 
edad nga mga anak sa Hima- 
maylan City, Negros Occidental. 
Niining tuiga, pinakawalay kalu- 
oy'ng binuhatan ang pag-abdak, 
pagtortyur ug gilayong pagsal- 
beyds kang Rogelio Posadas (Ka 
Cocoy), rehiyunal nga kadre ug 
usa usab ka peace consultant, 
niadtong Abril ug pagmasaker 
sa lima ka hors de combat (lakip 

na ang usa ka mabdus) nga mga 
Pulang manggugubat ug ang ilang 
kuyog nga drayber sa traysikol 
sa Kabankalan City, Negros Oc- 
cidental niadtong Setyembre. Ang 
matag gipatay ug mga brutal nga 
kadautan nga gihimo sa AFP/ 
PNP/NT-Elcac nakulit sa huna- 
huna ug kasingkasing sa masang 
Negrosanon ug nagsugnod sa 
ilang pagbati nga maningil sa 
hustisya. 

Midaghan usab niining tuiga 
ang mga pekeng engkwentro 
nga gigamit isip takuban sa mga 
krimen batok sa katawhan nga 
walay ka-ulaw'ng gihimo sa mga 
pasistang tropang militar. Ila- 
wom sa rehimeng US-Marcos II, 
37 ang mga pekeng engkwentro 
kung asa 23 ang nahitabo niining 
tuiga (dul-an sa duha ka pekeng 
engkwentro sa matag bulan). 
Ang mga pekeng engkwentro 
gigamit nga pangatarungan sa 
mga mangil-ad nga pagpatay ug 
pagmasaker sa mga mag-uuma 
ug mga hors de combat, pakyas 
nga pagpatay, iligal nga pag- 
aresto ug pagbilanggo, pagpangas- 
tigo, pagpamomba, paturagas nga 
pagpamusil ug pag-istraping: pag- 
tabon sa pinusilay tali sa mga 
militar ug pulis (mis-encounter): 
ug adunay higayong gihimu-himo 
lamang ukon pekeng balita. Maayo 
ang paningkamot sa tanang mga 
tigpamaba, sa rehiyunal kutob 
sa ang-ang sa mga larangang 
gerilya, nga paspas nga gitubag 
ug gipadayag ang mga pekeng 
balita ug mga malisyosong in- 
triga sa makinaryas sa pagpa- 
makak ug pagpanglingla sa AFP/ 
PNP/NTF-Elcac. 

Tinuod nga nakahiagum og 
kadaut ang mga larangang gerilya 
sa isla sa Negros sa brutal ug 
puno sa impunidad nga kontra- 
insurhensyang kampanya apan 
nagdamgo lamang sa udtong- 
tutok ang kaaway sa pagtuo nga 
mapukan ang rebolusyonaryong 
pwersa. Kutob anaa ang im- 
peryalismo, pyudalismo ug buru- 

Sulod sa 2023: 
54 ka mga aksyong militar ug 


punitibong aksyon ang nalunsad 


batok sa mga pasistang tropa, sa 
ilang mga paramilitar nga 


pwersa ug intelligence network 


sa tibuok isla ug uban pang mga 


dautang elemento. 


Pinakamadinaugon ang ambus 
sa 10 ka elemento sa pulis sa 
Calatrava, Negros Occidental 
niadtong Agosto nga 

nakakuha 'g tulo ka M16, mga 
bala ug usa ka mubong armas, 
ug mipatay sa usa ka pulis 
samtang samaron ang tulo pa, 
lakip ang deputy chief sa pulis 


sa Calatrava. 


Ang mga opensiba sa NPA 
Negros sa kinatibuk-an, 
nakasakmit og 22 ka armas ug 
nakamugna og 72 ka 
kaswalidad sa kaaway, kung asa 


40 ang napatay sa awayan. 


krata kapitalismo nga maoy sukaranan sa pagtunhay sa re- 
bolusyonaryong armadong pakigbisog, magpabilin ug mo- 
sulong ang demokratikong rebolusyon sa katawhan. Ang 
mas nangunang mga hinungdan sa usa ka ang-ang nga 
paghuyang ug sa mga naagum nga kadaut sa Pulang hukbo 
mao ang nagtunhay'ng konserbatismong militar, pagka-luag 
sa disiplinang militar, pag-ubod-ubod sa mga konsolidado 
apan limitadong ispasyo ug pagbalewala sa lapad nga eryang 
wala pa nakab-ot, kakulangan sa paghangop sa pulitiko- 
militar nga linya sa kaylap ug sunson nga gerilyang pakig- 
gubat subay sa nagkalapad ug nagkalawom nga baseng 
masa sa ang-ang sa estratehikong depensiba, ug ang 
pagka-kampante sa ang-ang sa atong nakab-ot karon, dili 
pa tungod sa pagkusog sa dinagku ug mabangis nga atake 
sa kaaway. Anaa man ang kusog nga tendensiyang dili 
seryosong gipalibogan ang mga gi-atubang nga sirkum- 
stansya ug gipakamubo ang kapasidad sa kaaway. 

Bisan unsaon pa sa pagpanghambog sa kaaway, 
maguba ang iyang kahambog sa aktwal nga mga kadaugan 
sa paglunsad sa gubat sa katawhan. Padayon ang lima ka 
larangang gerilya ilawom sa AGC-NPA Negros Island sa 
paglunsad og anihilatibo ug atritibong mga taktikal nga 
opensiba ug pagpatuman sa mga punitibong aksyon subay 
sa desisyon sa rebolusyonaryong korte sa katawhan. Sulod 
sa 2023, 54 ka mga aksyong militar ug punitibong aksyon 
ang nalunsad batok sa mga pasistang tropa, sa ilang mga 
paramilitar nga pwersa ug intelligence network sa tibuok 
isla ug uban pang mga dautang elemento. Pinakamadinaugon 
ang ambus sa 10 ka elemento sa pulis sa Calatrava, Negros 
Occidental niadtong Agosto nga nakakuha'g tulo ka M16, 
mga bala ug usa ka mubong armas, ug mipatay sa usa ka 
pulis samtang samaron ang tulo pa, lakip ang deputy chief 
sa pulis sa Calatrava. Ang mga opensiba sa NPA Negros sa 
kinatibuk-an, nakasakmit 0g 22 ka armas ug nakamugna og 
72 ka kaswalidad sa kaaway, kung asa 40 ang napatay sa 


awayan. 


Taliwala sa sustenido ug 
dinagkung atake sa kaaway, 
padayon ang pulitiko-militar nga 
pagbansay sa mga Pulang ku- 
mander ug manggugubat ug mga 
bag-ong rekrut, ug mga section 
guerilla unit ug yunit milisya sa 
matag larangang gerilya. Gihatag 
ang batakang kursong pulitiko- 
militar ug mga topiko niini. Sa 
han-ay sa organisasyong masa, 
padayon gihapon ang paghatag 
sa pulitikal nga pagtuon sa gam- 
balay sa Pambansa-Demokrati- 
kong Paaralan (PADEPA) sa 
mamugnaong mga pamaagi. Gi- 
hatag ang Ang Bayan ug Ang 
Paghimakas isip giya sa propa- 
ganda sa nagkalain-laing mga 
isyu sa katilingban ug pagtuki 
niini. Anaa usab ang programa 
sa literasiya ug numerasiya nga 
dili lamang para sa mga 
kabataan kung dili bisan sa mga 
may edad ug tigulang na nga 
wala nakasuway sa pagtungha. 
Ingonman, gilunsad ang kam- 
panyang masa para sa pag- 
palambo sa kahimsog sa publiko 
ug sanitasyon, ug pagpataas sa 
produksyon sa mga mag-uuma. 
Gipatuman usab ang arbitrasyon 
ug rebolusyonaryong hustisya sa 
pagsulbad sa nagtunhay'ng mga 
suliran tali sa lapad nga masa. 
Apan sa kinatibuk-an, minimum 
pa gihapon ang nakab-ot sa 
gimbuhatong masa ug gikina- 
hanglan gilayong masulba ang 
mga kalisdanan. 

Sa kontra-pasistang kampan- 
ya, milambo ang pagmonitor ug 
pagpadayag sa mga pagpanglapas 
sa tawhanong katungod sa mga 
pasistang reaksyonaryong pwersa. 
Dakung hagit dili lamang sa re- 
bolusyonaryong mga pwersa kun- 
dili sa mga grupo ug indibidwal 
nga nagduso sa tawhanong ka- 
tungod ug katilingbanong hustisya 
ang unsan nga makaabot sa pam- 
publikong entablado ang mga his- 
gutanan sa kontra-pasistang pa- 
nawagan ug masumpay ug ma- 
pataas paingon sa kontra-pyudal 


ug kontra-imperyalistang pakig- 
bisog ilabina sa karong sitwasyon 
sa luyo sa pasistang pagpang- 
atake sa kaaway, anaa ang pag- 
patuman sa neoliberal nga mga 
palisiya ug walay kabusganang 
pagpangamkam sa kayutaan ug 
pyudal ug alang-alang pyudal nga 
pagpahimulos. 

Sa kasyudaran, ang ligal nga 
demokratikong kalihukan ang mi- 
konsolida sa kusog ug misulong 
sa interes sa katawhan. Kining 
tuiga, nahimong unod sa kon- 
tra-imperyalista, kontra-pyudal 
ug kontra-pasistang kalihukan 
ang mga panawagan batok sa 
mga neoliberal nga palisiya nga 
gipatuman sa isla sa Negros, 
pagpanghilabot sa US ug China 
sa West Philippine Sea, mga 
makadaut nga mina ug quarry, 
pagtaas sa presyo sa gasolina 
ug mga inadlaw-adlaw'ng pangi- 
nahanglan sa katawhan, mga rek- 
lamasyon sa kabaybayonan, priba- 
tisasyon sa tubig ug kuryente, 
pag-phaseout sa mga dyip, ug 
mga palas-anong buhis sa mga 
batakang palaliton. Gipanawagan 
nila ang pagbasura sa Maharlika 
Investment Fund, confidential 
funds ug NTF-Elcac. Milanog usab 
sa tibuok isla ang singgit para sa 
hustisya, pagpahunong sa mili- 


tarisasyon sa kabanikanhan, ug 
pagpabalik sa istoryahanay pang- 
kalinaw tali sa GRP ug NDFP. 
Miduyog usab ang dayag nga 
kalihukang masa sa tibuok kali- 
butan sa panawagang hunongon 
ang pagpahimulos sa katawhang 
Palestino ug tapuson na sa Israel 
ang pagpanakop sa Gaza. 

Ang mga aktibista ug prog- 
resibong grupo nahimong target 
sa reaksyonaryong estado ug bik- 
tima sila sa red-tagging, sar- 
beylans, abdaksyon, pagpang- 
hulga ug harassment, ug uban 
pa tungod sa ilang pagbatok ug 
pagpadayag sa mga suliran sa 
katilingban. Bisan pa man, wala 
sila nagpadala sa kahadlok ug 
naninguha para sa mas dagkung 
rehiyunal nga kampanya sama 
sa pakigbisog para sa maka- 
buhing suholan ug benepisyo sa 
mga mamumuo ug mamumuo- 
sa-umahan, ug pag-atubang sa 
mga nagkalain-laing mga neoliberal 
nga atake sa kasyudaran ug 
kabanikanhan. Ang karong natigom 
nga kusog gikinahanglang ma- 
gamit para sa dugang pag- 
pukaw, pag-organisa ug pagpa- 
lihok sa lapad nga katawhang 
Negrosanon. Mahimong pwersa 
kini sa dugang pagpalapad ug 
pagkonsolida. 

Signipikante ang natampo sa 
mga tawong simbahan niining 
tuiga sa pagpakayab sa mga isyu 
sa katawhan. Dili malimtan ang 
makasaysayanong papel sa sek- 
tor sa simbahan gikan pa sa dekada 
'7O diri sa Negros. Susama sa 
miagi, angayang magkuyogay ang 
tanang mga demokratikong sek- 
tor, hilabina ang mga mamumuo 
ug kabatan-onan, aron makaas- 
dang ang kalihukang masa sa 
kasyudaran nga katimbang sa 
armadong pakigbisog sa kaba- 
nikanhan isip nangunang porma 
sa pakigbisog. 

Ang Partido ang nangulong 
pwersa sa ligal nga demok- 
ratikong kalihukan ug nagdu- 
mala sa pagsumpay sa kalihukan 
sa kasyudaran ug kabanikanhan. 
Ang nagtunhay'ng sulog sa tuong 
oportunismo ug repormismo sa 
sulod mismo sa mga organisasyon 
sa Partido sa kasyudaran kina- 
hanglang batukan ug hingpit nga 
pangibabawan aron mapataas ang 
kapasidad nga ipakig-away ang 
demokratikong katungod ug ka- 
ayuhan sa katawhan ug mapa- 


lambo ang militanteng pamaagi ug 
estilo sa pagtrabaho sa mga re- 
bolusyonaryong gimbuhaton. Diha 
kita mas mahimong epektibo sa 
pagpangulo sa masa. 

Hiktin pa ang nagkahiusang 
prente sa Negros sa panahong 
kaylap ang neoliberal nga atake, 
migrabe ang katilingbanon ug 
ekonomikanhong sitwasyon sa mga 
nilupigan ug hinimuslang hut-ong 
ug sektor, ug sa pagkusog sa 
pasismo ug terorismo sa reaksyo- 
naryong estado. Ang pinakalapad 
nga nagkahiusang prente sa mga 
nilupigan ug hinimuslan sa kati- 
lingban ang adunay kapasidad nga 
epektibong ihimulag ug pahuya- 
ngon ang kaaway. Sa pagpangulo 
sa Partido, ang nagkahiusang pren- 
te misuporta nanguna sa rebo- 
lusyonaryong armadong pakig- 
bisog ug dugang nga mipukaw 
ug mipalihok sa daghang ihap sa 
katawhan nga lapas pa sa rebo- 
lusyonaryong organisadong pwersa 
diha sa pagsalmot sa nasudnon- 
demokratikong kalihukan. 

Padayong lig-on ug hugot 
ang panaghiusa sa mga kadre sa 


KRPIN ug sa tibuok ginsakpan 
sa Partido sa isla sa Negros subay 
sa prinsipyo sa demokratikong 
sentralismo. Aduna may namartir 
nga mga rehiyunal nga kadre ug 
uban pang mga kauban niining 
tuiga, apan ang mga nagpabilin 
sa nagkalain-laing ang-ang ang 
andam nga mosagubang sa mga 
katungdanan ug, sa inspirasyon 
sa mga rebolusyonaryong martir 
ug bayani, dugang nga manlim- 
basog aron tumanon ang mga 
rebolusyonaryong gimbuhaton. 
Walay paghubas ang tinubdan sa 
Partido sa han-ay sa mga mamu- 
muo, mag-uuma, kababayen-an, 
kabatan-onan ug uban pang mga 
sektor. Gipalambo ang tagsa- 
tagsang kapasidad sa pagpangulo 
pinaagi sa mga kurso sa pagtuon 
ug pagbansay ug sa kolektibong 
patrabaho ug pagtuman sa indi- 
bidwal nga katungdanan diha sa 
rebolusyonaryong pakigbisog sa 
masa. Dugang usab nga gipahugot 
ang panaghiusa sa matag sakop 
sa Partido sa pagpatuman sa 
mga pagsaway ug pagsaway-sa- 
kaugalingon. 

II. Determinado ang tibuok ginsakpan sa Partido sa 


Negros sa pagtul-id sa mga kasaypanan ug dugang 


pagpalig-on sa Partido 


ILAWOM SA PAGPANGULO SA 
PARTIDO sa Negros, napangiba- 
bawan sa rebolusyonaryong pwer- 
sa sa isla ang kampanya sa pag- 
pangsugpo sa nagharing hut-ong 
niining tuiga. Paigo ang rebolus- 
yonaryong kusog para mobangon 
gikan sa mga pag-atras ug pag- 
huyang para mapataas pa ang 
nakab-ot nga mga rebolusyonar- 
yong kadaugan sa ideolohiya, 
pulitika ug organisasyon. Sa diwa 
sa Ikaduhang Bantugang Kali- 
hukang Pagtul-id kung asa gikan 
sa kusog-platun kaniadtong 1994, 
midaghan sa pila ka pilo ang NPA 
sa Negros ug subling mikusog ang 
rebolusyonaryong pwersa pinaagi 
sa pagbarug sa tukmang linya 
ug pagtul-id sa sayop, ingonman 
nga determinado ang karong mga 
rebolusyonaryong pwersa uban 


ang katawhang Negrosanon sa 
pagpatuman sa panawagan sa 
Komite Sentral sa paglunsad sa 
Ikatulong Bantugang Kalihukang 
Pagtul-id ug dugang pagpalig-on 
sa Partido. 


1. Konsolidahon ang Partido sa 
Marxismo-Leninismo-Maoismo! 
Pursigidong ilunsad ang 
kalihukang pagtul-id! 
Desididong awayon ang suhe- 
tibismo sa dagway sa empirisismo. 
Kinahanglang ipursige ang pagta- 
pos sa lima ka tuig nga pagsumada 
sa rebolusyonaryong kasinatian sa 
isla ug gilayon nga ipakaylap sa 
tibuok ginsakpan sa Partido sa 
Negros aron mahimong giya sa pag- 
tul-id ug pagpalambo sa mga re- 
bolusyonaryong gimbuhaton. Ang 
karong kalihukang pagtul-id maoy 


kumprehensibong mopalig-on sa 
Partido, lakip na sa organisasyon. 
Busa, gikinahanglang manlimbasog 
sa pagpangibabaw sa mga kahu- 
yangan ug pag-atras ug mahimong 
madasigon sa mga rebolusyonar- 
yong gimbuhaton ug katungdanan. 

Isalikway ang mekanikal nga 
estilo ug pamaagi sa pagtuon pi- 
naagi sa mainantigong pag-ap- 
likar sa MLM sa kongkretong 
kahimtang ug pagpalambo sa 
rebolusyonaryong praktika. Ki- 
nahanglan niini ang regular nga 
pagtasa sa plano ug programa 
sa Partido sa matag lebel ug 
ebalwasyon sa mga kadre ug 
yaweng gimbuhaton. Regular usab 
nga maglunsad og pagsaway ug 
pagsaway sa kaugalingon para 
magpabilin nga lig-on ang panag- 
hiusa ug mapunting ang mga ka- 
saypanan ug kahuyangan. Ang 
pagpahigayon og mga kumperen- 
sya kalambigit sa partikular nga 
mga rebolusyonaryong gimbuhaton 
ang usa usab ka paspas nga pa- 
maagi sa pagbaylohanay og ka- 
sinatian ug pagkuha 0g leksyon. 

Trabahuon ang pagpalab-as 
sa SICA gikan pa sa nilabay'ng 
mga tuig sa tanang ang-ang, 
sugod sa baryo hangtud sa re- 
hiyunal nga lebel. Mahimo kining 
sukaranan sa mamugnaong pag- 
pukaw, pag-oorganisa ug pagpa- 
lihok sa mga masa ug sa kaylap 
nga paglunsad og kontra-imper- 
yalista, kontra-pyudal ug kontra- 
pasistang mga kampanya. Pinaagi 
niini maangkon usab ang suod nga 
kalambigitan sa mga masa ug ma- 
himong maayo sa gimbuhatong 
masa. 

Mahimong mamugnaon sa 
paglunsad sa tulo ka lebel nga 
kurso sa Partido bisan sa dinagku 
ug kaylap nga atakeng militar sa 
kaaway. Mohimo og plano para 

sa edukasyon ug pagbansay sa 
mga kadre ug sakmiton ang tanang 
mga oportunidad para mapatuman 
kini. 

Padayong palig-unon ang pag- 
pangulo sa Partido nga lawom nga 
nakagamot sa mga masang anak- 
sa-buhat. Kab-uton ang gitakda 
nga gidaghanon sa rekrut sa 
Partido gikan sa mga abanteng 
aktibista samtang amgo nga dili 
mopasulod sa mga dautang ele- 
mento. Atimanon usab ang pag- 
proseso sa hingpit nga pagkasakop 
sa mga kandidatong sakop sa 
Partido subay sa mando sa kons- 
titusyon sa Partido. Tukuron usab 
ang daghang mga sanga ug grupo 
sa Partido sa kabanikanhan ug 
kasyudaran samtang girekober, 
subling gipa-aktibo, ug gikonso- 
lida ang mga nagtunhay. 

Mopatumaw og dugang mga 
kadre sa Partido para sa nagkalain- 
laing mga gimbuhaton sa rebolus- 
yon. Ilhon ang dili patas nga 
paglambo sa mga sakop sa Partido 
ug pinaagi niini magtinabangay 
sa pagpataas sa rebolusyonaryong 
kaamguhan ug kapasidad sa ma- 
tag-usa aron makab-ot ang pang- 
kinatibuk-ang ang-ang sa pag- 
sulong. 


2. Absolutong pangulohan sa 
Partido ang NPA sa pagpasulong 
sa demokratikong rebolusyon 
sa katawhan! 

Isip abanteng destakamento 
sa hut-ong mamumuo, gipangu- 
lohan sa CPP ang paglunsad og 
demokratikong rebolusyon sa ka- 
tawhan pinaagi sa malanatong 
gubat sa katawhan. Kini nga re- 
bolusyon adunay sosyalistang per- 
spektiba ug tumong niining ihikyad 
ang pundasyon para sa komunis- 
mo. Adunay duha ka hinagiban ang 
Partido aron pukanon ang kaaway 
sa karong ang-ang sa rebolusyon 
—ang armadong pakigbisog ug 
nasudnong nagkahiusang prente. 
Armadong pakigbisog ang hina- 
giban sa paglumpag sa paghari 
sa kaaway ug pagsakmit sa gahum 


......... 


pangpulitika. Samtang ang nasud- 
nong nagkahiusang prente ang 
hinagiban nga mopasiguro sa pi- 
nakalapad nga suporta para sa 
armadong pakigbisog ug mosi-ak 
sa han-ay sa kaaway aron mahi- 
mulag ang pinaka-despotiko. 
Kinahanglang mapasiguro sa 
Partido nga hugot nga huptan sa 
NPA ang tulo ka integradong gim- 
buhaton sa gubat sa katawhan-- 
paglunsad og armadong paghi- 
makas, pagpatuman sa rebolus- 
yong agraryo ug pagtukod sa 
baseng masa--diha sa pabalud- 
balud nga pagsulong sa rebolus- 
yon. Ang mga Pulang kumander ug 
manggugubat angayang magpaka- 
maayo sa paggamit sa estrate- 
hiya ug mga taktika sa gerilyang 
pakiggubat nga konsentrasyon, 
dispersal ug pagbalhin aron ma- 
batukan ang dinagku ug susteni- 
dong mga kampanyang pagliyok 
sa kaaway ng pwersa. Kinahang- 
lang mapangahasong molunsad 
og mga madinaugong batakang 
taktikal nga opensiba nga mo- 
pahuyang sa kaaway ug mosak- 
mit og armas-luthang para sa 
dugang pag-armas sa mga bag- 
ong rekrut sa NPA ug sa mga 
tukuron pang bag-ong mga pla- 
tun hangtud makatukod sa una- 
han og mga bag-ong larangang 
gerilya sa tumong nga palapdon 
ang teatro sa pakiggubat sa isla. 


Ang atong prinsipal nga tu- 
mong mao ang paglunsad og mga 
batakang taktikal nga opensiba, 
apan angayang makumbinar ang 
mga atritibong aksyon nga mo- 
mugna og kadaut sa kaaway ug 
mopamubo sa moral sa ilang mga 
sundalo. Ang mga kumpaniya sa 
minahan, plantasyon ug logging 
nga gipanag-iyahan sa mga kum- 
paniya sa langyaw ug mga dagkung 
kumprador-agalong yutaan lehi- 
timo usab nga target sa mga 
taktikal nga opensiba tungod gi- 
suyop niini ang super ganansya, gi- 
eksport ang mga hilaw nga ma- 
teryales ug gipahuyang ang na- 
sudnong ekonomiya, giguba ang 
kalikupan, giguba ang agrikultura 
ug gi-ilog ang mga yuta sa mga 
mag-uuma. 

Sa kasamtangan natong ku- 
sog, samtang anaa pa sa estra- 
tehikong depesiba, kinahanglan 
mahimong maayo sa pagbasa sa 
dagan sa awayan, mopalibog sa 
matag sitwasyon ug huptan ang 
mga kalig-unan aron makab-ot 
ang taktikal nga superyoridad 
batok sa kaaway. Importante 
ang pagkupot sa displina ug mga 
lagda sa NPA. Ipatuman ang 
taas nga ang-ang sa pagsekreto, 
himuon nga buta ug bungol ang 
kaaway ug palig-unon ang pang- 
masang paniktik ug kumbat pa- 
niktik. 


............o..eo..o..o...............ce 


3. Hatagan og duon ang 
paglunsad og mga 
kumprehensibong kampanyang 
masa ilabina ang mga kontra- 
pyudal nga pakigbisog! 

Ang nangunang unod sa atong 
gilunsad nga demokratikong re- 
bolusyon sa katawhan mao ang 
hisgutanan sa yuta. Pinaagi lamang 
sa pagtubag sa demokratikong 
demanda sa mga mag-uuma ma- 
palihok sa Partido ang mayoriya 
sa katawhang Pilipino para sa 
armadong pakigbisog. Gamit ang 
kontra-pyudal nga hut-onganong 
linya sa kabanikanhan, ipatuman 
ang minimum nga reporma sa 
yuta (pagpaubos sa abangan sa 
yuta, karabaw ug mga kagamitang 
panguma, pagpataas sa suholan 
sa mga mamumuo-sa-umahan: 
pagwagtang sa usura; pagpalambo 
sa presyohanay sa mga produkto 
sa uma pabor sa mga mag-uuma: 
ug pagpataas sa produksyon pina- 
agi sa indibidwal nga paningkamot 
ug simpleng kooperasyon ug tuku- 
ron ang baseng masa--mga orga- 
nisasyong masa ug organo sa 
gahum pangpulitika. 

Ang kontra-pyudal nga pakig- 
bisog ang mahimong agi-anan usab 
para sa pagrekober sa baseng 


.......c. 


masa nga gibiyaan sa isa ka pa- 
nahon taliwala sa dinagkung mga 
operasyong kumbat sa kaaway ug 
pagbuok sa kahadlok sa mga ko- 
munidad sa mag-uuma nga gisab- 
wag sa militarisasyon sa kabani- 
kanhan. Kinahanglang mabansay 
ang mga kadre sa Partido, ilabina 
ang mga kabatan-onan, sa pag- 
pangulo ug pagtaktisa sa mga 
kontra-pyudal nga pakigbisog ug 
uban pang mga kampanyang masa. 
Sa mga masang pakigbisog mapa- 
tumaw ang pinakaabanteng mga 
aktibista, lider masa, ug kadre sa 
Partido. Mahimong atabay usab 
kini sa mga pinakamaayong mga 
kumander ug sundalo sa katawhan. 

Kinahanglang kuyogan sa pag- 
pataas sa pangpulitikang kaam- 
guhan ang paglunsad og kampan- 
yang masa. Maduotong ilunsad ang 
mga pagtuon sa gambalay sa 
PADEPA. Ipasiguro ang pag- 
hatag sa Katilingban ug Re- 
bolusyong Pilipino, Tun-anan sa 
mga Aktibista, mga Espesyal nga 
Kursong Masa ug Rebolusyonar- 
yong Giya sa Reporma sa Yuta. 
Molunsad usab og kampanya sa 
patuon sa CARHRIHL ug draft 
sa NDFP sa Comprehensive Agree- 
ment on Social and Economic 

Reforms (CASER). Angayang su- 
baybayan sa mga kadreng gi-asayn 
sa gimbuhatong edukasyon ang 
mga nahatag nga pagtuon sa mga 
masa aron dili magbalik-balik ug 
mapasigurong adunay mga ma- 
teryales para sa pagtuon ilabina 
ang mga namantalang kopya sa 
mga pagtuon. 

Mopadaghan og mga instruk- 
tor pinaagi sa paglunsad og mga 
paghanas ug mohimo og prog- 
rama sa pagtukod sa mga mobile 
school aron mas mapalapad ang 
mahatagan sa mga pang-Partido 
ug pulitikal nga mga pagtuon 
taliwala sa mga operasyong militar 
sa AFP sa kabanikanhan. Ang mga 
instruktor kinahanglang magkugi 
sa dugang pagtuon sa rebolusyo- 
naryong teorya ug magtuon usab 
sa pagpatin-aw ug pagsulbad sa 
mga praktikal nga suliran. 

Kinahanglan mobansay og 
mga makinaryas sa propaganda 
sa kabanikanhan ug kasyudaran 
para sa pagpukaw ug pagpataas 
sa kaamguhang pangpulitika sa 
mga masa, pagpaisog kanila sa 
pag-atubang sa militarisasyon sa 
mga komunidad, ug pagpatin-aw 
sa mga pagpanglingla sa kaaway. 
Angayang mapatin-aw sa mga 

masa ang nagkalain-laing isyu ug 
nasudnong demokratikong pagtuki 
niini. Aktibo usab nga tubagon 
ug dili hatagag lugar ang mga 
bakak sa pasistang mersenaryong 
AFP/PNP/NTF-Elcac ug uban pang 
makinaryas sa estado nga gipakay- 
lap sa mainstream media ug social 
media. Usa ka kalihukang masa 
ang gimbuhatong propaganda ug 
angayang maka-abot sa lapad 
nga masa. 


4. Isulong an kalihukang masa 
sa kasyudaran! 

Kinahanglan palapdon ug pa- 
kusgon ang kalihukang masa sa 
kasyudaran dungan sa kabanikan- 
han. Hagit karon sa Partido ang 
pagpangulo sa usa ka kontra- 
imperyalista, kontra-pyudal ug 
kontra-pasistang kalihukan nga 
molanog sa tibuok isla kung asa 
mahimong sentro sa protesta ang 
kasyudaran. 

Kinahanglang mahimong ma- 
duoton sa pagsabot kung giunsa 
pagpagrabe sa neoliberal nga 
mga posiliya ang kinabuhi ug pa- 
nginabuhian sa mga mamumuo, 
mag-uuma, mangingisda, kabus 
nga taga-dakbayan sama sa mga 


drayber ug vendor, mga propes- 
yunal, kabatan-onan, kababayen- 
an ug uban pang sektor aron epek- 
tibong mapukaw, ma-organisa ug 
mapalihok sila subay sa ilang mga 
pangkinatibuk-an ug sektoral nga 
mga isyu ug demanda. Ang lawom 
nga pagsabot sa kasamtangang 
kahimtang moresulta sa hait ug 
tin-aw nga mga pagtuki nga gak- 
son sa mga masa. Diri usab mo- 
gawas ang tukmang mga pamaagi 
ug taktika sa pag-atubang sa 
mga nagkalain-laing isyu. 

Mapangahasong kab-uton ang 
mga nilupigan ug hinimuslang ka- 
tawhan pinaagi sa mainantusong 
gimbuhatong masa ug solidong 
pag-organisa. Tukuron ang mga 
tinagong organisasyong masa kung 
asa ang Partido ang anaa sa lu- 
bas sa han-ay sa mga batakang 
sektor ug tunga-tungang sektor. 
Palig-unon ug palapdon kini pi- 
naagi sa edukasyong pangpulitika 
ug paglunsad og mga masang 
pakigbisog ug kampanya. 

Dili mokampante sa gamay ug 
dugay nang mga lider ug sakop, 
sa dayag man o tinagong mga 
organisasyon. Angayang mopatu- 
maw og mga bag-ong aktibista 


ug mga lider masa, ug gikan sa 
mga pinaka-abante, morekrut para 
sa Partido. Kinahanglang itisok 
kanila ang mahinungdanong papel 
sa ligal nga kalihukang masa sa 
kasyudaran sa pagpasulong sa 
armadong pakigbisog sa kabani- 
kanhan. Magpadala og daghang 
matimgas nga mga kadre sa 
Partido ilabina gikan sa hut-ong 
mamumuo ug mga kabatan-onang 
intelektwal sa NPA aron mahi- 
mong mga Pulang kumander ug 
mga giyang pangpulitika sa mga 
nagtunhay ug tukurong mga lara- 
ngang gerilya, dili magpakontento 
sa materyal nga suporta para sa 
armadoong pakigbisog. 

Ang kasamtangang grabeng 
ekonomikanhon ug katilingbanong 
krisis ang mimugna og matambok 
nga kahimtang para sa mga ligal, 
patriyotiko ug progresibong mga 
pwersa sa pagtukod sa mga al- 
yansa sa nagkalain-laing mga 
sektor, tagsa ka mga sektor ug 
mga alyansa subay sa isyu aron 
makab-ot ang pinakalapad nga 
bahin sa katawhan. Ang nagkahi- 
usang prente ang hinagiban sa 
Partido nga aplikable sa nagkalain- 
laing ligal nga dagway sa pakig- 

bisog ingon man sa mga re- 
bolusyonaryong porma sa pakig- 
bisog. Ang batakang alyansa sa 
mamumuo ug mag-uuma maoy 
lig-ong pundasyon para sa tanang 
tipo sa alyansa--progresibo, pat- 
riyotiko ug lapad apan temporaryo. 
Kining tanan angayang gamiton 
para mapalapad ang kusog ug 
impluwensya sa mga rebolusyo- 
naryong pwersa, ug para mahimu- 
lag, mapahuyang ug mapukan ang 
kaaway'ng hut-ong nga sa karon 
girepresentahan sa nasi-ak nga 
alyansa sa mga Marcos ug Duterte. 

Hatagan usab og pagtagad 
ang pagkab-ot sa ordinaryong 
mga sundalo ug pulis sa han-ay 
sa AFP ug PNP, ingonman sa mga 
CAFGU ug uban pang paramilitar 


nga pwersa. Tungod sa teroris- 
mo sa estado nga nimugna og 
grabeng kadaut sa kabanikanhan 
ug bisan sa kasyudaran ug sa 
kadunot sa mga reaksyonaryong 
institusyon, may mga bahin sa 
militar, pulis ug ilang mga pwer- 
sang paramilitar nga nangaluya. 
Angayang motukod og demokra- 
tikong kalihukan sa mga patriyo- 
tiko ug progresibong mga elemento 
sa ilang han-ay. 

Mahinundanon ang mosunod 
nga pila ka tuig para sa Partido 
sa isla sa Negros. Kini ang mahi- 
mong sinugdanan sa pagpanum- 
balik sa rebolusyonaryong kusog 
ug paglapaw sa mga nilabay'ng 
kadaugan. Ang KRPIN ug tibuok 
nga rebolusyonaryong pwersa sa 


isla ang andam sa pagdawat sa 
mga hagit sa ika-55 nga tuig sa 
Partido. Mokusog ang pagbukal 
sa sosyal nga bulkan sa isla 
samtang mokusog ang gubat sa 
katawhan sa masang gilupigan 
ug gipahimuslan hangtud sa pag- 
buto niini nga timaan sa bag-ong 
yugto sa kasaysayan sa pagre- 
bolusyon sa isla sa Negros. 


Mabuhi ang demokratikong 
rebolusyon sa katawhan! 


Mabuhi ang masang igan ug 
gipahimuslan! 


Mabuhi ang Communist Party 
of the Philippines! fF 


